2014.7.4. Az Európai Unió Hivatalos Lapja L 197/77 A BIZOTTSÁG VÉGREHAJTÁSI HATÁROZATA (2014. június 26.) a 91/271/EGK tanácsi irányelv végrehajtását célzó nemzeti programokról szóló jelentéstétel forma- nyomtatványairól (az értesítés a C(2014) 4208. számú dokumentummal történt) (2014/431/EU) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a települési szennyvíz kezeléséről szóló, 1991. május 21-i 91/271/EGK tanácsi irányelvre () és különösen annak 17. cikke (4) bekezdésére, mivel: (1) — A tagállamok kötelesek a 91/271/EGK irányelv végrehajtását célzó nemzeti programjaikról jelentést készíteni, és a naprakész információkat szükség esetén minden második év június 30-ig megküldeni a Bizottságnak, a Bizottság által meghatározott formanyomtatványok alapján. (2) — Az Unió elkötelezett aziránt, hogy a hatékonyabb végrehajtás útján maximalizálja a környezetre vonatkozó uniós szabályozás előnyeit, e törekvés jegyében többek között biztosítja azt, hogy a végrehajtás módjáról egyértelmű információk álljanak a nyilvánosság rendelkezésére. Az ilyen információkat terjesztő rendszereket nemzeti szinten kell létrehozni és azokhoz az egyes tagállamok teljesítményének uniós szintű felülvizsgálatának kell társulnia (?). (3) — A Bizottság a , Minden embernek joga van a vízhez és a megfelelő higiénés körülményekhez! A víz közjó, nem árucikk!" (?) európai polgári kezdeményezésről szóló közleményében vállalta, hogy a települési szennyvízről szóló tájékoztatást hozzáférhetőbbé teszi a lakosság számára, különösen az adatok egyszerűsített és átlátható kezelése és terjesztése révén. (4) — Az e határozat által bevezetett módosítások a strukturált végrehajtási és információs keretrendszert meghatározó kísérleti programra épülnek, melyet a Bizottság azon törekvéseinek részeként hozott létre, hogy a vállalkozások, a munkavállalók és a polgárok számára egyszerű, világos, stabil és kiszámítható szabályozási keretet biztosítson, az adminisztratív terhek csökkentése és az átláthatóság növelése céljából ("). (5) — A 93/481/EGK bizottsági határozat () által elfogadott formanyomtatványokat felül kell vizsgálni, figyelembe véve az egyszerűsítésre és a jobb átláthatóságra, az adminisztratív teher csökkentésére, valamint az adatkezelés és a jelentéstétel új megközelítéseire irányuló igényt. Az említett határozatot ennek megfelelően fel kell váltani. (6) — Az ebben a határozatban előírt intézkedések összhangban vannak a 91/271/EGK irányelv 18. cikke szerint létre- hozott bizottság véleményével, ELFOGADTA EZT A HATÁROZATOT: 1. cikk A 91/271/EGK irányelv végrehajtására vonatkozó nemzeti programokról történő jelentéstételre szolgáló, a mellékletben szereplő formanyomtatványok elfogadásra kerültek. 2. cikk A 93/481/EGK határozat hatályát veszti. () HLL135., 1991.5.30., 40. o. () Az Európai Parlament és a Tanács 2013. november 20-i 1386/2013/EU határozata a , Jólét bolygónk felélése nélkül" elnevezésű, 2020-ig tartó időszakra szóló általános uniós környezetvédelmi cselekvési programról (HL L 354., 2013.12.28., 171. 0.. A) COM(2014) 177 final. (§ COM(2012) 746 final. Ő) A Bizottság 1993. július 28-i 93/481/EGK határozata a 91/271/EGK tanácsi irányelv 17. cikke által előírt nemzeti programok bemutatá- sára szolgáló formanyomtatványokról (HL L 226., 1993.9.7., 23. 0.).